Diari Oficial de la Generalitat Valenciana


Sumari del DOGV 4796, del 13-07-2004 (2004/7184)

Constitució de societats de participació mixta amb forma de societat de responsabilitat limitada.
-------------------------------------------------------------------------------------------------

### Dades del document

Número de DOGV
:   4796

Data del DOGV
:   13-07-2004

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2004/7184


Data del document
:   05-07-2004

Organisme emissor
:   Institut Valencià d'Habitatge, SA

Tipus de document
:   Anunci

Descriptors 

:   * societat de responsabilitat limitada
    * licitació
    * contracte de serveis
    * constitució de societats mercantils

Constitució de societats de participació mixta amb forma de societat de responsabilitat limitada. [2004/X7184]
  
Per mitjà del present anunci hom convoca les persones físiques o jurídiques interessades, a fi d'assegurar la lliure concurrència i la igualtat d'oportunitats en l'aportació de capital privat per a la constitució d'una o diverses societats de participació mixta amb forma de societat de responsabilitat limitada, l'objecte social de la qual consistirà, entre altres, en la realització d'estudis urbanístics, activitats urbanitzadores, gestió i explotació de les obres i servicis resultants de la urbanització, en els àmbits que a continuació es detallen:
  
a. sector sud al municipi d'Orpesa (Castelló)
  
b. sector Joan XXIII unitat execució 2 i 3 al municipi de Vinaròs (Castelló)
  
c. sector est al municipi de Foios (València)
  
d. sector oest al municipi de Puig (València)
  
e. sector oest al municipi de Massalfassar (València)
  
f. sector est al municipi de Museros (València)
  
g. sector nord Valterna al municipi de Paterna (València)
  
h. sector SUNP-1 al municipi de la Pobla de Farnals (València)
  
i. sector camí Santana - avinguda sud al municipi de Catarroja (València)
  
j. sector sud al municipi de Vila-real (Castelló)
  
El capital de la societat o de cada una de les societats (en el cas de constituir-se diverses) ascendirà a 600.000,00 euros, dividit en 600 participacions de 1.000 euros cada una d'elles. La participació de l'IVH, SA, serà del 49% en el dit capital. El restant 51% podrà ser subscrit pels interessats seleccionats.
  
Els requisits per a participar en la selecció dels socis aportants del citat 51% del capital social es detallen en el plec de bases de la selecció.
  
El model d'estatuts socials que regirà la societat o societats a constituir, així com el plec de bases que complementa el present anunci, es troba dipositat a la seu de l'Institut Valencià d'Habitatge, SA, sítia a València, carrer d'En Bou, 9 i 11. La citada documentació podrà ser consultada en dits locals, de dilluns a divendres de 9 a 14 hores i els interessats podran obtindre'n còpies a costa seua.
  
Termini i lloc per a presentar les proposicions de participació en la societat: fins a les 14 hores del dia 20 de juliol del 2004, en el registro d'entrada de la seu social de l'IVH, SA, carrer d' En Bou, 9 i 11 de València, dins de l'horari especificat en el punt anterior per a consulta de documentació. No s'admetrà cap proposició presentada fora de termini.
  
Documentació a aportar junt amb la sol·licitud de participació: l'especificada en el plec de bases.
  
Despeses de publicació: seran de càrrec dels adjudicataris en proporció al capital que subscriguen.
  
València, 5 de juliol de 2004.- El gerent: José Fermín Doménech Martínez.